Goreyê medyaya Îranî, Muhafizanê Şorişî da zanayene înan wasitaya hewayî ya bi modelê Global Hawkî no Penşeme da war o.
Ame vatene wasita eyaletê Hurmuzganî de, herêma qeraxî ya duştê koyê Mubarekî de ameye warodayene.
Muhafizanê Şorişî vat wasitaya casuse dimayo ke wareyê hewayî yê Îranî îhlal kerd bi fuze ameye pirodayene.
Goreyê televîzyonê dewlete yê Îranî, no ware lîmanê Caskî yê serê deryayê Umanî de yo. Heta nika derheqê wasitaya hewayîye de tu dîmenêk nêame parekerdene.
Goreyê DYA Wareyê Hewayî yo Mîyannetewe Ame Pirodayene
Selahîyetdarêkê Amerîkanijî Reutersî rê qisey kerd û  vat, wasitaya hewayî ya bêmerdiman, serê neqebê Hurmuzî de, wareyê hewayî yê mîyanneteweyî de bi fuzêk erd ra ameye pirodayene. Goreyê selahîyetdarê Amerîkanijî, wasitaya hewayî ya bêmerdiman, droneyêka bi tîpê MQ-4C Trîton a û aîdê fîloyê Amerîka ya.
